Mi tango triste

Mi tango triste on suomalaisyhtye Pedro’s Heavy Gentlemenin maaliskuussa 2000 julkaistu kymmenes ja viimeiseksi jäänyt studioalbumi. Albumi julkaistiin vain CD-levynä Finlandia Recordsin levittämänä. 

Levy sisältää pääasiassa tunnettuja argentinalaisia ja japanilaisia tangoja uudelleen sovitettuina instrumentaalisina versioina, mutta mukana on myös yksi suomalainen tango. 

 Taustaa, tuotanto 
Albumi on yhtyeen kolmas tangopainotteinen levy. Aikaisemmat tango-albumit Tango Moderato ilmestyi vuonna 1982 ja Tango vuonna 1993. Idea albumiin tuli levy-yhtiö Warner Music Finlandilta ja yhtyeen johtohahmo Pedro Hietanen teki sopimuksen. Yhtye oli tehnyt jo aikaisemman Tango -albumin Musiikki-Fazerin omistamalle Fazer-Musiikille, mutta vuosituhannen vaihteessa Warner Music oli ostanut Musiikki-Fazerin. Tämä takasi albumin teolle kohtuullisen tuotantobudjetin. Hietaselle argentiinalainen tango oli suuri intohimo ja albumia tehdessä oli tärkeää ymmärtää argentiinalaisen ja suomalaisen tangomusiikin erot.Flinkkilä 2024, s. 475.

Albumia alettiin tekemään samalla periaatteella kuin seitsemän vuotta aiemmin ilmestynyttä Tango-albumia. Albumin sovituksista vastaa yhtä lukuun ottamatta Jaakko Salo, joka sovitti kappaleet hieman kevyemmiksi kuin aiemmalla albumilla. Salo oli vieraillut yhdessä iskelmälaulaja Eino Grönin kanssa Argentiinassa 1980-luvun puolivälissä ja vei myöhemmin myös muita suomalaisia tangolaulajia Argentiinaan ideanaan levyttää paikallisten orkestereiden kanssa uutta musiikkia. Albumilla soittavista muusikoista Pedron lisäksi mukaan jo aiemmalta tangolevyltä tulivat viulisti Jari Lappalainen, sähkökitaristi Peter Lerche, kontrabasisti Heikki ”Häkä” Virtanen sekä Petri Ikkelä, joka soittaa tällä albumilla argentiinalaisen tangon tärkeintä instrumenttia, bandoneónia. Salo toimi albumilla vain sovittajana ja yhtyeen kapellimestarina sekä uusina muusikkoina mukaan tulivat jazzpianisti Seppo Kantonen ja sellisti Lea Pekkala, joka on ensimmäinen yhtyeessä soittanut naismuusikko jos laulajia ei lasketa.Flinkkilä 2024, s. 476.

 Vastaanotto 
Helsingin Sanomien Pirkko Kotiranta kehui Jaakko Salon sovituksia ”asianmukaisesti ryöpsähteleviksi” ylistäen myös sovitusten epäsovinnaista tyyliä. Kotiranta nostaa esille Pedron harmonikan lisäksi Peter Lerchen sähkökitaran, joka tuo uutta säväystä tangomusiikkiin.Kotirinta, Pirkko: 

 Kappaleet 
Kaikki sovitukset Jaakko Salo, ellei toisin mainita.
















 Tekijät 
 Muusikot 
 Pedro’s Heavy Gentlemen
 Jaakko Salo – kapellimestari
 Pedro Hietanen – harmonikka
 Peter Lerche – sähkökitara
 Jari Lappalainen – viulu
 Lea Pekkala – sello
 Heikki ”Häkä” Virtanen – kontrabasso
 Petri Ikkelä – bandoneón
 Seppo Kantonen – piano

 Tuotanto 
Äänitys: Finnvoxin B-studio, 23.–27. elokuuta 1999; miksaus: Finnvoxin A-studio, 6.–10. syyskuuta 1999; masterointi: Finnvoxin G-studio, 4. lokakuuta 1999.
Dan Tigerstedt – äänitys- ja miksausteknikko
Pauli Saastamoinen – masterointiteknikko
SPL / Deborah Samuel – kannen valokuva
Birgit Pulkkinen – ulkoasu ja taitto
Jaakko Salo – tuotantokoordinaatio & äänitystuottaja
Jaakko Karilainen & Jari Tiessalo – vastaavat tuottajat

 Lähteet 


 Viitteet 

 Aiheesta muualla 


Luokka:Pedro’s Heavy Gentlemenin albumit
Luokka:Vuoden 2000 albumit
Luokka:Jaakko Salon tuottamat albumit